**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto *(duomenys neskelbtini),* Klaipėdoje, nuomininkės S. M. prašymą pakeisti nuomos sąlygas. Pagal 2019 metų Metinės gyventojo (šeimos) deklaracijos duomenis nuomininkės deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 3 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis ji yra praradusi.

**2. Projekto rengimo priežastys ir kuo remiantis parengtas sprendimo projektas.**

Socialinis būstas *(duomenys neskelbtini)*, Klaipėdoje (2 kambariai, 52,37 kv. m. naudingojo ploto), S. M., Klaipėdos miesto savivaldybės tarybos sprendimu 2015-11-26 „Dėl savivaldybės būsto nuomos sąlygų pakeitimo“ Nr. T2-309 buvo pakeistos nuomos sąlygos ir nuomininkė 2015-12-08 sudarė neterminuotą Socialinio būsto nuomos sutartį Nr. 2777-979. Vykdydama Įstatyme nustatytą prievolę, nuomininkė Savivaldybės administracijai pateikė 2019 metų Metinę gyventojo (šeimos) turto deklaraciją (toliau-deklaracija). Nagrinėjant Deklaracijos duomenis buvo nustatyta, kad socialiniame būste gyvenančios nuomininkės 2019 metais gautos grynosios pajamos siekė 8529 Eur. Šią sumą sudaro senatvės pensija ir su darbo santykiais arba jų esmę atitinkančiais santykiais susijusios išmokos. Deklaruota pajamų suma viršija Įstatyme nustatytą didžiausią leistiną vieno asmens, gyvenančio Klaipėdos mieste, pajamų dydį, - 5750 Eur.

Įvertinus pateiktus dokumentus bei vadovaujantis Savivaldybės būsto ir socialinio būsto nuomos tvarkos aprašu, patvirtintu Klaipėdos miesto savivaldybės tarybos 2019 m. lapkričio 28 d. sprendimu Nr. T2-319 „Dėl Savivaldybės būsto ir socialinio būsto nuomos tvarkos aprašo patvirtinimo“ (toliau – Tvarkos aprašas), S. M. atitinka Tvarkos aprašo 58 punkte išdėstytus kriterijus - nuomininkė yra vieniša, pensinio amžiaus, jos vardu Valstybės įmonės Registrų centro Nekilnojamojo turto registro centrinio duomenų banko duomenų bazėje kito būsto nėra įregistruota. Todėl siūloma tenkinti nuomininkės prašymą. Su nuomos pakeitimo sąlygų pasekmėmis ir galimybėmis nuomininkė yra supažindinta.

S. M. nuomojamo socialinio būsto *(duomenys neskelbtini)*, Klaipėdoje, nuomos mokestis už visą nuomojamą plotą yra 36,98 Eur, Pakeitus socialinio būsto nuomos sąlygas, nuomininkas pirmus metus mokėtų 20% didesnę nuomą – 44,38 Eur, o po metų – 92,46 Eur.

**3. Kokių rezultatų laukiama.**

Neigiamų specialistų vertinimų negauta. Savivaldybės tarybai priėmus sprendimą, bus patenkintas nuomininkės prašymas ir užtikrinta jos teisė į tolesnę būsto nuomą rinkos sąlygomis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Lina Murauskienė

Parengė

Socialinio būsto skyriaus vyriausioji specialistė

Edita Riekašienė, tel. 39 60 28

2020-10-01